లూపస్

లూపస్ ను సాంకేతికంగా సిస్టమిక్ లూపస్ ఎరిథెమాటోసస్ ( SLE ) అని  పిలుస్తారు, ఇది స్వయం ప్రతిరక్షక వ్యాధి (ఆటో ఇమ్యూన్ వ్యాధి). అంటే శరీర  రోగనిరోధక వ్యవస్థ శరీరంలోని అనేక భాగాలలో ఆరోగ్యకరమైన కణజాలంపై పొరపాటున దాడి చేస్తుంది. వ్యక్తులలో ఈ లక్షణాలు మారుతూ ఉంటాయి. 

 లక్షణాలు 
ఈ  లక్షణాలు తేలికపాటి నుండి తీవ్రంగా ఉండవచ్చు.  సాధారణంగా  ఈ వ్యాధి లక్షణాలు - కీళ్లలో  బాధాకరమైన  వాపు , జ్వరం, ఛాతీ నొప్పి, జుట్టు రాలడం, నోటి పూత,  శోషరస కణుపుల వాపు, అలసటగా అనిపించడం,  ముఖంపై ఎర్రటి దద్దుర్లు ఉంటాయి.  ఈ  అనారోగ్యం  ఏర్పడే కొన్ని సమయాలు ఉంటాయి వాటిని ( ఫ్లేర్స్)  మంటలు అని పిలుస్తారు. అయితే కొన్ని  లక్షణాలు మాత్రమే ఉండి  ఉపశమనం కలిగే సమయాలు (రెమిషన్) ఉంటాయి.

 కారణాలు 
ఈ వ్యాధి ఎందుకు వస్తుందనే కారణం స్పష్టంగా లేదు.  ఇది పర్యావరణ కారకాలతో పాటు జన్యు పరమైన అంశాలు కూడా ఉన్నాయని  భావిస్తున్నారు.  ఏక రూపు కవలలలో, ఒకరు ప్రభావితమైతే, మరొకరికి కూడా  24% వచ్చే అవకాశం ఉంటుంది.  స్త్రీలింగ  హార్మోన్లు, సూర్యకాంతి, ధూమపానం, విటమిన్ డి లోపం,  కొన్ని సంక్రమణాలు  కూడా ప్రమాదాన్ని పెంచుతాయని భావిస్తారు.  దీంట్లో విషయమేమంటే (మెకానిజం)  ఒక వ్యక్తి  స్వంత కణజాలాలకు ఈ ఆటోఆంటిబాడీస్  రోగనిరోధక ప్రతిస్పందనను కలుగ చేస్తుంది.  ఇవి సాధారణంగా యాంటీ-న్యూక్లియర్ యాంటీబాడీస్,  అవి వాపుకు కారణమవుతాయి. 

 రోగనిర్ధారణ 
రోగ నిర్ధారణ కష్టం, అయితే  లక్షణాలు  ప్రయోగశాల పరీక్షల కలిపి రోగ నిర్ధారణ ఉంటుంది. లూపస్ ఎరిథెమాటోసస్ లో  అనేక ఇతర రకాల  ఉన్నాయి.  ఉదాహరణకి -

 డిస్కోయిడ్ లూపస్ ఎరిథెమాటోసస్, 
 నియోనాటల్ లూపస్,  
 సబాక్యూట్ క్యుటేనియస్ లూపస్ ఎరిథెమాటోసస్ 

 చికిత్స 
వైద్యం లేదు.  చికిత్సలలో  స్టెరాయిడ్స్ కాని నొప్పి నివారణ మందులు  (Nonsteroidal anti-inflammatory drug - NSAIDలు), కార్టికోస్టెరాయిడ్స్, రోగనిరోధక శక్తి అణిచే మందులు (ఇమ్యునోసప్రెసెంట్స్), హైడ్రాక్సీక్లోరోక్విన్,  మెథోట్రెక్సేట్ ఉండవచ్చు. కార్టికోస్టెరాయిడ్స్ తో చికిత్స వేగంగా ప్రభావవంతంగా ఉన్నప్పటికీ, దీర్ఘకాలిక వినియోగం దుష్ప్రభావాలకు దారితీస్తుంది. ప్రత్యామ్నాయ ఔషధం వ్యాధిని ప్రభావితం చేయదని తెలుస్తోంది. లూపస్ ఉన్నవారిలో ఆయుర్దాయం తక్కువగా ఉంటుంది.  ఇది  హృదయ సంబంధ వ్యాధుల ప్రమాదాన్ని  పెంచుతుంది,  అందుకని మరణాలకి  సాధారణ కారణం. ఆధునిక చికిత్సకు సానుకూలంగా  ప్రభావితమైన వారిలో 80% మంది 15 సంవత్సరాల కంటే ఎక్కువ కాలం జీవిస్తారు.  లూపస్‌తో బాధపడుతున్న గర్భిణీ  స్త్రీలకు  ఎక్కువ ప్రమాదం ఉంటుంది. అయితే  చాలా వరకు విజయవంతమవుతారు.

 వ్యాప్తి 
లూపస్ రేటు దేశాన్ని అనుసరించి మారుతుంటుంది. 100,000కి 20 నుండి 70 వరకు ఉంటుంది.  ప్రసవం వయస్సులో ఉన్న స్త్రీలు, పురుషుల కంటే తొమ్మిది రెట్లు ఎక్కువగా ప్రభావితమవుతారు. ఇది సాధారణంగా 15 - 45 సంవత్సరాల మధ్య ప్రారంభమైనప్పటికీ, ఏ వయసువారైనా ప్రభావితం కావచ్చు.  ఆఫ్రికన్, కరేబియన్,  చైనీస్ జాతులకు చెందిన వారు శ్వేతజాతీయుల కంటే ఎక్కువ ప్రమాదంలో ఉన్నట్లు తెలుస్తోంది.   అభివృద్ధి చెందుతున్న దేశాలలో వ్యాధి రేట్లు అస్పష్టంగా ఉన్నాయి.  లూపస్ అంటే లాటిన్‌లో "తోడేలు": దద్దుర్లు తోడేలు కాటులా కనిపిస్తాయని భావించినందున ఈ వ్యాధికి 13వ శతాబ్దంలో పేరు పెట్టారు. 

 ప్రస్తావనలు 

వర్గం:రోగ నిరోధక శక్తి సంబంధిత వ్యాధులు